पछिल्लो समयमा दुई देशवासीको सम्बन्ध सहज किन बनेन ? बिग्रेको सम्बन्धको समीक्षा भारतीय शासक वर्गले नै गर्नुपर्दछ । हामीलाई खुसी लाग्छ, भारतीय राजनीतिक नेतृत्वमा पनि नेपालको स्वतन्त्रतालाई सम्मान गर्ने प्रणाली विस्तारै विकसित हुँदैछ । पत्रकार, जनता, बुद्धिजीवी, लेखक, आदिले नेपालको अवस्थालाई राम्ररी बुझ्न थालेका छन् । नेपाल सानो र कमजोर देश छ भन्ने संवेदनशीलतालाई ध्यानमा राख्नुपर्छ भन्ने धारणा उनीहरुमा विकास भइरहेको पाइन्छ । यसको प्रभाव भारतीय शासक वर्गमा पनि पर्नुपर्छ भन्ने लाग्छ ।
